Байцоўскі клюб (фільм)

**«Байцоўскі клюб»** () — амэрыканскі фільм 1999 году, пастаўлены рэжысэрам Дэйвідам Фінчэрам. Галоўныя ролі выканалі Брэд Піт, Эдўард Нортан і Гэлена Бонэм Картэр. Фільм заснаваны на аднайменным рамане Чака Паланіка 1996 году. Нортан выконвае ролю неназванага апавядальніка, які незадаволены сваёй працай. Ён стварае баявы клюб з прадаўцом мыла Тайлерам Дурдэнам і ўвязваецца ў адносіны зь бяздольнай жанчынай Марлай Сынгер.

Кіраўнікам студыі фільм не спадабаўся, і яны перабудавалі меркаваную маркетынгавую кампанію Фінчэра, каб паспрабаваць зьменшыць чаканыя страты. Байцоўскі клюб ня здолеў апраўдаць чаканьняў студыі ў касах і атрымаў палярызаваныя водгукі крытыкаў. Кінастужка была названая адным з самых супярэчлівых твораў 1999 году, але фільм быў на слыху ў публікі. У дзесятую гадавіну выхаду фільму The New York Times назвала яго вызначальным культавым фільмам нашага часу.

## Сюжэт
Апавядальнік (Эдўард Нортан), які ёсьць спэцыялістам па адкліканьні аўтамабіляў, мае стрэс на працы і пакутуе на хранічную бессань. Каб вылечыцца, ён наведвае групы падтрымкі, прадстаўляючыся хворым. Ягоная асалода парушаецца, калі іншы самазванец, Марла Сынгер (Гэлена Бонэм Картэр), пачынае наведваць тыя ж групы. Абодва дамовіліся падзяліць групы, якія яны наведваюць, каб не замінаць адзін аднаму. У палёце дадому з камандзіроўкі апавядальнік сустракае прадаўца мылам Тайлера Дэрдэна (Брэд Піт). У рэшце рэшт, вярнуўшыся дахаты, апавядальнік выяўляе, што ягоная кватэра ёсьць зьнішчыная выбухам. Расчараваны матэрыяльнымі стратамі, ён тэлефануе Тайлеру, і яны сустракаюцца ў бары. Тайлер кажа яму, што трапіў у спажывецкую пастку. На стаянцы ён просіць апавядальніка нанесьці яму ўдар і яны б’юцца на кулаках.

Апавядальнік пераязджае ў дом Тайлера, вялікі напаўразбураны дом у прамысловай зоне. Яны працягваюць бойкі паміж сабой за барам, якія прыцягваюць усё большы натоўп мужчынаў. Бойкі перамяшчаюцца ў падвал бара, дзе мужчыны ствараюць байцоўскі клюб. Аднойчы, Марла выпіла зашмат галачкаў і тэлефануе апавядальніку па дапамогу, але той ігнаруе яе. Тым ня менш, Тайлер адпраўляецца ў ейную кватэру, каб выратаваць жанчыну. Яны пачынаюць сэксуальныя адносіны, што вельмі раздражняе апавядальніка. Тайлер папярэджвае апавядальніка, што той ніколі не павінен размаўляць з Марлай пра яго. Апавядальнік шантажуе свайго боса дзеля фінансавай падтрымкі байцоўскага клюбу і кідае працу.

У байцоўскі клюб уваходзіць больш новых чальцоў, у тым ліку Робэрт «Боб» Полсан (Міт Лоўф), чалавек з ракам яечкаў, якога апавядальнік сустрэў у групе падтрымкі. Затым Тайлер набірае чальцоў у сваю новую антыматэрыялістычную і антыкарпаратыўную арганізацыю «Праект Майгэм» без удзелу апавядальніка. Група ўдзельнічае ў дывэрсійных актах вандалізму, усё больш турбуючы апавядальніка. Пасьля таго, як апавядальнік скардзіцца, што Тайлер выключыў яго з клюбу, Тайлер раскрывае, што менавіта ён выклікаў выбух у ягонае кватэры. Калі Полсан забіваецца паліцыяй падчас чарговай дывэрсіі, апавядальнік спрабуе спыніць праект. Ён выкрывае, што Тайлер распаўсюдзіў дзейнасьць патаемнае арганізацыі на ўсю краіну. У адным з горадоў, які наведаў апавядальнік, удзельнік праекту зьвяртаецца да апавядальніка як містэр Дэрдэн, і апавядальнік губляецца. Крыху пазьней ён наведваецца, што Тайлера не існуе, і што гэта адная з аобай самога аглядальніка.

## Крытыка
Адразу пасьля прэм’еры фільму на 56-м міжнародным кінафэстывалі ў Вэнэцыі «Байцоўскі клюб» атрымаў рэзкія крытычныя водгукі. Некаторыя крытыкі выказвалі занепакоенасьць тым, што гэты фільм можа падбухторваць да падобных паводзінаў, як гэта адбылося зь фільмам *«[[Мэханічны апэльсын (фільм)|Мэханічны апэльсын]]»* у Вялікабрытаніі амаль тры дзесяцігодзьдзі да таго. Пасьля выхаду фільму ў кінатэатрах газэта The Times паведамляла, што фільм закрануў нэрву мужчынскае псыхікі, і, што фільм атрымаў шырокі розгалас у суьсьветных СМІ.

## Крыніцы

## Вонкавыя спасылкі
* Афіцыйны сайт
* .
* .
* .

Катэгорыя:Фільмы 1999 году
Катэгорыя:Драматычныя фільмы
Катэгорыя:Фільмы пра тэрарызм
Катэгорыя:Фільмы ЗША
Катэгорыя:Фільмы ЗША 2019 году
Катэгорыя:Фільмы Дэйвіда Фінчэра